Համաշխարհային բանկը համաշխարհային զարգացման տարեկան զեկույցն է հրապարակել: Ըստ դրա, Հայաստանում զբաղվածության առումով ավելի շատ պահանջարկ կա բարձր հմտություններ ունեցողների եւ գնալով նվազում է միջին եւ ցածր հմտություններ ունեցող մարդկանց պահանջարկը: Սա ահազանգ է, որ մեր միջին վիճակագրական քաղաքացին միջինից բարձր հմտություններ պետք է ունենա: Ֆունդամենատալ գիտելիքներից բացի ստեղծագործական, քննադատական մտածելակերպն է կորեւորվելու առաջիկա հինգից տասը տարում, որից մեր կրթական համակարգը սարսափում է: Առանց այդ քննադատական, վերլուծական մտածելակերպի, սակայն, երեխան դադարում է լինել ստեղծագործ, չի կարողանում իր միջով անցկացնել ստացված ինֆորմացիան ու հետ վերադարձնել աշխարհին: